แนวโน้มตัวเลขเศรษฐกิจไทยในปี 2564 อยู่ที่ร้อยละ 0.7-1.2 ยืนยันเศรษฐกิจไทย ยังไม่เข้าสู่ภาวะถดถอย
นายดนุชา พิชยนันท์ เลขาธิการสภาพัฒนาการเศรษฐกิจและสังคมแห่งชาติเศรษฐกิจไทย หรือ สศช. เปิดเผยถึงตัวเลขผลิตภัณฑ์มวลรวมในประเทศ หรือ GDP ไตรมาสที่ 2 ของปี 2564 ว่า ตัวเลขเศรษฐกิจไทยขยายตัวร้อยละ 7.5 เมื่อเทียบกับไตรมาส 2 ของปี 2563 เป็นการขยายตัวเพิ่มขึ้นทั้งการบริโภคภาคเอกชน การลงทุนรวม การส่งออกสินค้าที่เพิ่มสูงขึ้นทั้งมูลค่าและปริมาณ ทำให้เกิดการลงทุนต่อเนื่องในภาคการผลิตและภาคการส่งออก อย่างไรก็ตาม การขยายตัวที่เกิดขึ้น ยังเป็นการขยายตัวในบางสาขาโดยเฉพาะภาคอุตสาหกรรม ภาคการเกษตรและภาคการส่งออกบริการเป็นหลัก ขณะที่ภาคการท่องเที่ยว บริการยังมีปัญหาด้านการฟื้นตัว ส่งผลให้การขยายตัวของเศรษฐกิจไทยช่วงครึ่งปีแรก 2564 อยู่ที่ร้อยละ 2.0 ทั้งนี้เมื่อเปรียบเทียบการขยายตัวเศรษฐกิจไทยระหว่างไตรมาสที่ 1 และ 2 ของปี 2564 จะพบว่าเศรษฐกิจเริ่มมีสัญญาณหดตัวลง โดยเฉพาะการใช้จ่ายภาคเอกชน โดยยังยืนยันว่าขณะนี้เศรษฐกิจไทย ยังไม่เข้าสู่ภาวะถดถอย แต่เศรษฐกิจไทยเริ่มมีแนวโน้มที่จะขยายตัวลดลง ซึ่งเป็นผลจากการระบาดของโควิด-19 ตั้งแต่ช่วงเดือนเมษายน 2564 ที่ผ่านมา ส่งผลต่อพื้นที่ฐานการผลิตสำคัญ และกิจกรรมทางเศรษฐกิจและการเดินทางในประเทศเกือบร้อยละ 50 ของจีดีพีเลขาธิการสภาพัฒนาการเศรษฐกิจและสังคมแห่งชาติเศรษฐกิจไทย ยังได้คาดการณ์ถึงแนวโน้มเศรษฐกิจไทยปี 2564 ว่า หากประเทศไทยสามารถควบคุมการแพร่ระบาดได้ภายในไตรมาสที่ 3 และไม่มีการล๊อคดาวน์พื้นที่เขตเศรษฐกิจหลัก และสามารถเปิดให้บริการกิจกรรมต่างๆ ได้ช่วงไตรมาสสุดท้ายของปี 2564 การผลิตไม่หยุดชะงัก สามารถกระจายวัคซีนโควิด-19 ได้ถึง 85 ล้านโดส ภายในสิ้นปีนี้ ประกอบกับเศรษฐกิจโลกฟื้นคาดว่าเศรษฐกิจไทยปี 2564 จะขยายตัวร้อยละ 0.7- 1.2 ฟื้นตัวอย่างช้าๆ จากการลดลงร้อยละ 6.1 พร้อมแนะ 7 แนวทางการบริหารนโยบายเศรษฐกิจมหภาคในช่วงที่เหลือของปี 2564 เช่น การควบคุมสถานการณ์การระบาดให้อยู่ในวงจำกัด การช่วยเหลือเยียวยาประชาชน แรงงานและภาคธุรกิจในช่วงที่การระบาดของโรคมีความรุนแรง และการรักษาบรรยากาศทางการเมืองและเสถียรภาพทางเศรษฐกิจเป็นต้น